آمریکا پرزیدنتی باراک اوباما، اسد رژیمینی، سوریه‌ده چاتیشما‌لارین دایاندیریلماسی راضیلاشماسینی داوام ائتدیرمه‌سی اوچون دعوت ائتدی.
اوباما، نماینده‌لر مجلیسی ایله سناتویا مکتوب گؤندره‌رک، سوریه حاقیندا 2004-جو ایلده اعلان ائدیلن و سونراکی ایللرده بیر نئچه دفعه یئنی‌لنیر میللی عاجل وضعیتی اوزاتدیغینی بیلدیردی.
اوباما، مکتوبوندا، رژیمین حریت و هر کسی تمثیل ائدن بیر حکومت طلب ائدن سوریه خالقینا قارشی آپاردیغی آمان‌سیز ساواشین، خالقی تهلوکه‌یه سوخماسی‌نین خاریجینده بؤلگه‌نی ده استقرارسیزلاشدیردیغینی ایفاده ائتدی.
آمریکا پرزیدنتی،
"سوریه رژیمی‌نین شیمیایی و بیولوژی سلاح‌لاری قووان، ترور تشکیلات‌لارینی دستکله‌ین و لیوان حکومتی‌نین تأثیرلی اولا‌راق ایشلمه‌سینی مانع تؤره‌دن حرکت‌لری و سیاستی آشیریچیلیق و مذهبچیلیغی بسلمکده، آمریکانین میللی امنیتی، خاریجی سیاستی و اقتصادینا غیر عادی تهدید میدانا گتیرمکده‌دیر. بو سبب‌لرله میللی عاجل وضعیتین داوامینا و بونا باغلی تحریم‌لرین سورمه‌سی‌نین لازیم‌لی اولاجاغینی تثبیت ائتدیم. " ایفاده‌سینی ایستیفاده ائتدی.
آمریکانین، رژیمین ایستیفاده  ائتدیغی مرحمت‌سیز شدتی و اینسان حاق‌لاری پوزونتولارینی قینادیغینی وورغولایان اوباما،
"آمریکا، اسد رژیمینه مرحمت‌سیز ساواشی دایاندیرماسی، چاتیشما‌لارین دایاندیریلماسی راضیلاشماسینا باغلی قالماسی، اینسانی یاردیم‌لارین چاتدیریلماسینی تامین ائتمه‌سی و داها چوخ دموکراسی، فورصت، آزادلیق و عدالته گئدن بیر گله‌جک تامین ائده‌جک بیر سیاسی کئچیشه ایجازه وئرمه‌سی چاغیریسی ائتمکده‌دیر." دئدی.
اوباما، میللی عاجل وضعیتی داوام ائتدیرمه یا دا سونا چاتدیرما قراریندا سوریه حکومتی‌نین فورمالاشماسی، سیاستی و حرکت‌لری‌نین گؤز اؤنونه آلاجاغینی قید ائتدی.
بو آرادا، آمریکا خاریجی ایشلر ناظیری جان کری ده، ناظیرلیگین گونده‌لیک مطبوعات کونفرانسیندا، 1 آوقوس‌دا قدر سوریه‌ده کئچید پروسه‌سی‌نین باشلاماسینی هدفلدیک‌لرینی ایفاده ائده‌رک، گله‌جک بیر نئچه آی ایچری‌سینده بونون تامین ائدیله بیلممه‌سی وضعیتینده "فرق‌لی بیر یولا" گیریله بیله‌جگینی سؤیله‌دی.
سوریه رژیمی‌نین حلب اطرافیندا خسته‌خانا‌لاری هدف آلماسینی دا قینایان کری،
"بو جور سالدیری‌لاری کیمین ائتدیگینه باخما‌دان قیناییریق. سوریه‌دکی بوتون طرف‌لرین بیر آن اوّل شدتی بوراخا‌راق، مسئول اولما‌لارینی ایستییریک. "دئدی.
اسدین چاتیشما‌لارین دایاندیریلماسی راضیلاشماسینا راضی قالماسینی ایستدیک‌لرینی ایفاده ائدن جان کری، اگر بونا باغلی قالینمازسا، بونون چوخ دقیق نتیجه‌‌لری اولاجاغینی، بون‌لاردان بیر دنه‌سی‌نین ده راضیلاشمانین تامامیله سونا چاتماسی و ساواشا گئری دؤنولمه‌سی اولدوغونو قید ائتدی.
